BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 12.8.2008 
SEC(2008) 2376 окончателен  
  
Проект  на 
РЕШЕНИЕ  НА СЪВМЕСТНИЯ  КОМИТЕТ  НА ЕИП   
№ […] 
от […] година  
за изменение  на Протокол  32 към Споразумението  относно  финансовите  
процедури  по прилагане  на член  82 
Проект  за обща  позиция  на Общността  -  
 (представен  от Комисията ) 
 
BG 2   BG ОБЯСНИТЕЛЕН  МЕМОРАНДУМ  
1. В Протокол  32 към Споразумението  за ЕИП  се съдържат  финансовите  
процедури  по прилагане  на член  82 от Споразумението . 
2. Приложеният  проект  на Решение  на Съвместния  комитет  на ЕИП  има за цел да 
измени  и опрости  Протокол  32 към Споразумението , за да се отрази  по-точно  
настоящата  бюджетна  структура  и процедура  на Европейската  комисия . 
Преразглеждането  също  цели  да опише  в по-големи  подробности  и по-
цялостно  бюджетния  процес  на ЕИП .  
3. Член  1, параграф  3 от Регламент  (ЕО) № 2894/94 на Съвета  относно  условията  
за прилагане  на Споразумението  за ЕИП  предвижда  Съветът  да определя  
позицията  на Общността  за такива  решения  въз основа  на предложение  от 
Комисията . 
4. Проектът  на решение  на Съвместния  комитет  на ЕИП  се представя  на Съвета  за 
одобрение . Комисията  се надява  да има възможност  да изложи  позицията  на 
Общността  в Съвместния  комитет  на ЕИП  при първа  възможност . 
 
BG 3   BG Проект  на 
РЕШЕНИЕ  НА СЪВМЕСТНИЯ  КОМИТЕТ  НА ЕИП   
№  
от  година  
за изменение  на Протокол  32 към Споразумението  относно  финансовите  
процедури  по прилагане  на член  82 
СЪВМЕСТНИЯТ  КОМИТЕТ  НА ЕИП , 
като взе предвид  Споразумението  за Европейското  икономическо  пространство , 
изменено  с Протокола  за адаптиране  на Споразумението  за Европейското  
икономическо  пространство , по-нататък  наричано  „Споразумението “, и по-специално  
членове  86 и 98 от него , 
като има предвид , че: 
(1) Протокол  32 към Споразумението  не е бил изменян  досега  от Съвместния  
комитет  на ЕИП . 
(2) Съветът  на Европейския  съюз  прие  на 25 юни 2002 г. Регламент  (ЕО, Евратом ) 
№ 1605/2002 относно  Финансовия  регламент , приложим  за общия  бюджет  на 
Европейските  общности1, който  бе изменен  с Регламент  (ЕО, Евратом ) 
№ 1995/2006 на Съвета  от 13 декември  2006 г.2 и с Регламент  (ЕО) № 1525/2007 
на Съвета  от 17 декември  2007 г.3 
(3) Протокол  32 следва  да отразява  новите  процедури , предвидени  в Регламент  (ЕО, 
Евратом ) № 1605/2002 на Съвета . 
(4) Процедурата , описана  в Протокол  32, следва  да бъде  описана  в по-големи  
подробности , включително  и приложимите  за тази процедура  срокове . 
(5) Вноските  на страните  от ЕАСТ  не следва  вече да се изплащат  на два етапа . 
(6) Остарелите  разпоредби  в Протокол  32 следва  да се заличат . 
(7) Следователно  Протокол  32 към Споразумението  следва  да бъде  изменен , 
                                                 
1 O В L 248, 16.9.2002 г., стр. 1. 
2 O В L 390, 30.12.2006 г., стр. 1. 
3 O В L 343, 27.12.2007 г., стр. 9. 
 
BG 4   BG РЕШИ : 
Член  1 
Протокол  32 към Споразумението  се изменя  съгласно  посоченото  в приложението  към 
настоящото  решение . 
Член  2 
Настоящото  решение  влиза  в сила  в деня  след  последната  нотификация  в Съвместния  
комитет  на ЕИП  съгласно  член  103, параграф  1 от Споразумението4. 
Член  3 
Настоящото  решение  се публикува  в раздел  „ЕИП ” и в притурка  „ЕИП “ към Официален  
вестник  на Европейския  съюз . 
Съставено  в Брюксел  на  година . 
 За Съвместния  комитет  на ЕИП : 
 Председател  
       Секретари  
 на Съвместния  комитет  на ЕИП : 
 
                                                
 
4 [Посочени  са конституционни  изисквания .] [Не са посочени  конституционни  изисквания .] 
 
BG 5   BG ПРИЛОЖЕНИЕ  
към Решение  на Съвместния  комитет  на ЕИП  № […]  
Текстът  на протокол  32 към Споразумението  се заменя  със следния  текст : 
„Член  1 
Процедури  относно  определянето  на размера  на паричната  вноска  на страните  от 
ЕАСТ  за всяка  финансова  година  (n) 
1. Най-късно  до 31 януари  на всяка  година  (n-1) Европейската  комисия  уведомява  
Постоянния  комитет  на страните  от ЕАСТ  за документа  за финансово  
планиране , който  покрива  дейностите , които  следва  да се изпълнят  през  
оставащия  период  от въпросната  многогодишна  финансова  рамка  и който  
включва  примерните  бюджетни  кредити  за поети  задължения  за тези дейности . 
2. Най-късно  до 15 февруари  на годината  (n-1) Постоянният  комитет  на страните  
от ЕАСТ  предава  на Европейската  комисия  списък  с дейности  на Общността , 
които  страните  от ЕАСТ  желаят  за първи  път да включат  в приложението  за 
ЕИП  към предварителния  проектобюджет  на Европейския  съюз  за финансовата  
година  (n). Този  списък  не представлява  пречка  за нови  предложения , които  са 
представени  от Общността  през годината , както  и не представлява  пречка  за 
окончателната  позиция , приета  от страните  от ЕАСТ  по отношение  на тяхното  
участие  в тези дейности . 
3. Най-късно  до 15 май на всяка  година  (n-1) Европейската  комисия  съобщава  на 
Постоянния  комитет  на страните  от ЕАСТ  своята  позиция  относно  исканията  
на страните  от ЕАСТ  за участие  в дейности  през финансовата  година  (n), както  
и следната  информация : 
а) примерните  суми , вписвани  „за сведение “ като бюджетни  кредити  за 
поети  задължения  и бюджетни  кредити  за плащания  в разходната  част на 
проектобюджета  на Европейския  съюз  за дейностите , в които  страните  от 
ЕАСТ  участват  или са заявили  интерес  за участие , и изчислени  в 
съответствие  с разпоредбите  на член  82 от Споразумението ; 
б) очакваните  суми  на вноските  на страните  от ЕАСТ , вписани  „за сведение “ 
в приходната  част на проектобюджета . 
Позицията  на Европейската  комисия  не представлява  пречка  за възможността  
да бъдат  продължени  обсъжданията  на дейности , за които  Комисията  не е 
одобрила  участието  на страните  от ЕАСТ . 
4. В случай  че сумите , посочени  в параграф  3, не съответстват  на разпоредбите  на 
член  82 от Споразумението , Постоянният  комитет  на страните  от ЕАСТ  може  
да поиска  поправки  преди  1 юли на годината  (n-1). 
5. Сумите , посочени  в параграф  3, се коригират  след  приемането  на общия  
бюджет  на Европейския  съюз , като се спазват  разпоредбите  на член  82 от 
 
BG 6   BG Споразумението . Тези  коригирани  суми  се съобщават  незабавно  на Постоянния  
комитет  на страните  от ЕАСТ . 
6. В срок  от 30 дни след  публикуването  на общия  бюджет  на Европейския  съюз  в 
Официален  вестник  на Европейския  съюз , председателите  на Съвместния  
комитет  на ЕИП  потвърждават  чрез обмен  на писма , започнат  по инициатива  
на Европейската  комисия , че сумите , вписани  в приложението  за ЕИП  към 
общия  бюджет  на ЕС, са в съответствие  с разпоредбите  на член  82 от 
Споразумението . 
7. Най-късно  до 1 юни на финансовата  година  (n) Постоянният  комитет  на 
страните  от ЕАСТ  съобщава  на Европейската  комисия  окончателната  разбивка  
на вноските  на всяка  страна  от ЕАСТ . Тази  разбивка  е задължителна . 
Ако тази информация  не е предоставена  до 1 юни на финансовата  година  (n), 
временно  се прилагат  процентите  на разбивката , прилагана  през годината  (n-1). 
Коригирането  се извършва  в съответствие  с процедурата , определена  в член  4. 
8. Ако най-късно  до 10 юли на финансовата  година  (n), освен  ако не е одобрена  
друга  дата при изключителни  обстоятелства , не е прието  решение  на 
Съвместния  комитет  на ЕИП , което  установява  участието  на страните  от ЕАСТ  
в дейност , включена  в приложението  за ЕИП  към общия  бюджет  на 
Европейския  съюз  за годината  (n), или ако най-късно  до тази дата не е 
съобщено  за изпълнението  на конституционни  изисквания  за такова  решение , 
ако съществуват  такива , участието  на страните  от ЕАСТ  във въпросната  
дейност  се отлага  за годината  (n+1), освен  ако не е договорено  друго .  
9. Веднъж  установено  участието  на страните  от ЕАСТ  в дейност  за година  (n), 
финансовият  принос  на страните  от ЕАСТ  се прилага  за всички  трансакции  по 
съответните  бюджетни  редове  за финансовата  година , освен  ако не е 
договорено  друго . 
Член  2 
Предоставяне  на вноските  от страните  от ЕАСТ  
1. Въз основа  на приложението  за ЕИП  към общия  бюджет  на Европейския  съюз , 
финализирано  в съответствие  с член  1, параграфи  6 и 7, Европейската  комисия  
определя  за всяка  страна  от ЕАСТ  покана  за внасяне  на средства , изчислени  въз 
основа  на бюджетните  кредити  за плащания  и в съответствие  с член  71, 
параграф  2 от Финансовия  регламент5. 
                                                 
5 Регламент  (ЕО, Евратом ) № 1605/2002 на Съвета  от 25 юни 2002 г. относно  Финансовия  
регламент , приложим  за общия  бюджет  на Европейските  общности  (OВ L 248, 16.9.2002 г., стр. 
1), изменен  с Регламент  (ЕО, Евратом ) № 1995/2006 на Съвета  от 13 декември  2006 г. (OВ L 390, 
30.12.2006 г., стр. 1, поправен  с OВ L 48, 22.2.2008 г., стр. 88) и Регламент  (ЕО) № 1525/2007 на 
Съвета  от 17 декември  2007 г. (OВ L 343, 27.12.2007 г., стр. 9). 
 
BG 7   BG 2. Страните  от ЕАСТ  получават  тази покана  не по-късно  от 15 август  на годината  
(n); в поканата  се изисква  от страните  от ЕАСТ  да изплатят  своята  вноска  най-
късно  до 31 август  на годината  (n). 
Ако общият  бюджет  на Европейския  съюз  не е приет  преди  10 юли на годината  
(n) или до датата , одобрена  в съответствие  с член  1, параграф  8 при 
изключителни  обстоятелства , изплащането  се изисква  на основата  на 
примерната  сума , предвидена  в проектобюджета . Коригирането  се извършва  в 
съответствие  с процедурата , определена  в член  4. 
3. Вноските  се изразяват  и плащат  в EUR.  
4. За тази цел всяка  от държавите  от ЕАСТ  открива  сметка  в EUR на името  на 
Европейската  комисия  към своята  финансова  служба , натоварена  с 
управлението  на бюджета , или към специално  определена  за целта  
организация . 
5. Всяко  забавяне  в преводите  по сметката , посочена  в параграф  4, дава основание  
за изплащане  на лихви  от страна  на въпросната  държава  от ЕАСТ  въз основа  на 
лихвения  процент  на Европейската  централна  банка  за основните  ѝ операции  
по рефинансиране , плюс  1,5 процентни  пункта . Референтният  лихвен  процент  е 
този в сила  на 1 юли, както  е публикуван  в серия  C на Официален  вестник  на 
Европейския  съюз . 
Член  3 
Условия  за прилагане  
1. Усвояването  на бюджетните  кредити , свързани  с участието  на държавите  от 
ЕАСТ , се извършва  при спазване  на разпоредбите  на Финансовия  регламент . 
2. Относно  тръжните  процедури , поканите  за тях са отворени  за участие  на 
всички  държави -членки  на ЕО, както  и на всички  държави  от ЕАСТ , доколкото  
тези процедури  включват  финансиране  от бюджетни  редове , във 
финансирането  на които  участват  държавите  от ЕАСТ . 
Член  4 
Нормализиране  на вноските  на страните  от ЕАСТ  при изпълнение  на бюджета  
1. Вноските  на страните  от ЕАСТ , изчислени  за всеки  бюджетен  ред съгласно  
разпоредбите  на член  82 от Споразумението , остават  непроменени  през  
въпросната  финансова  година  (n). 
2. След  приключване  на сметките , отнасящи  се за всяка  финансова  година , 
Европейската  комисия , в рамките  на изготвянето  на годишните  сметки  за 
годината  (n+1), изчислява  бюджетния  приход  от страните  от ЕАСТ , като взима  
предвид :  
 
BG 8   BG а) размера  на вноските , изплатени  от страните  от ЕАСТ  в съответствие  с 
член  2; 
б) размера  на участието  на страните  от ЕАСТ  в общите  усвоени  бюджетни  
кредити  по бюджетните  редове , по които  е одобрено  участието  на 
страните  от ЕАСТ ; 
в) всяка  сума , която  покрива  разходи , свързани  с дейности  на Общността , 
които  страните  от ЕАСТ  покриват  индивидуално , както  и плащания  в 
натура , извършени  от страните  от ЕАСТ  (като например  предоставянето  
на административна  помощ ). 
3. Всички  суми , събрани  от трети  страни  по всеки  един  от бюджетните  редове , по 
които  е одобрено  участието  на страните  от ЕАСТ , се третират  като целеви  
приходи  в същия  бюджетен  ред в съответствие  с член  18, параграф  1, буква  е) 
от Финансовия  регламент . 
4. Нормализирането  на вноската  на страните  от ЕАСТ  за финансовата  година  (n) 
въз основа  на резултата  от изпълнението  на бюджета  става  в рамките  на 
поканата  за внасяне  на средства  за финансовата  година  (n+2) и се основава  на 
окончателната  разбивка  между  страните  от ЕАСТ  в годината  (n). 
5. При необходимост  Съвместният  комитет  на ЕИП  приема  допълнителни  
правила  относно  прилагането  на параграфи  1 и 4. Това  се отнася  особено  за 
разходите  на Общността , които  са за сметка  на всяка  страна  от ЕАСТ  
индивидуално , или за техните  вноски  в натура . 
Член  5 
Информация  
1. В края  на всяко  тримесечие  Европейската  комисия  изпраща  на Постоянния  
комитет  на страните  от ЕАСТ  извлечение  от сметките , в което  се отбелязва  
какво  е положението  по отношение  на приходите  и разходите , свързани  с 
изпълнение  на програмите  и останалите  дейности , в които  страните  от ЕАСТ  
имат  финансово  участие . 
2. След  приключване  на бюджетната  година  (n), Европейската  комисия  съобщава  
на Постоянния  комитет  на страните  от ЕАСТ  данните  относно  програмите  и 
другите  дейности , в които  страните  от ЕАСТ  имат  финансово  участие , и които  
се отбелязват  в съответния  том на годишните  отчети , изготвени  съгласно  
членове  126 и 127 от Финансовия  регламент . 
3. Европейската  комисия  предоставя  на Постоянния  комитет  на страните  от 
ЕАСТ  всякаква  друга  информация  от финансово  естество , която  последният  
може  да поиска  в разумни  граници  относно  програмите  и другите  дейности , в 
които  страните  от ЕАСТ  имат  финансово  участие . 
 
BG 9   BG Член  6 
Контрол  
1. Контролът  по отношение  на определянето  и събирането  на всички  приходи , 
както  и по отношение  на поемането  на задължения  и програмирането  на всички  
разходи , свързани  с участието  на страните  от ЕАСТ , се извършва  съгласно  
разпоредбите  на Договора  за създаване  на Европейската  общност , на 
Финансовия  регламент , както  и на регламентите , които  се прилагат  в 
областите , посочени  в членове  76 и 78 от Споразумението . 
2. Одиторските  органи  на Общността  и на страните  от ЕАСТ  установяват  
помежду  си съответни  споразумения , с цел да се улесни  контролът  на 
приходите  и разходите , свързани  с участието  на страните  от ЕАСТ  в 
дейностите  на Общността  в съответствие  с параграф  1. 
Член  7 
Стойност  на БВП , която  се взема  предвид  при изчисляването  на коефициента  на 
пропорционалност  
Данните  относно  БВП  по пазарни  цени , посочени  в член  82 от Споразумението , 
са тези, които  са публикувани  при прилагане  на член  76 от Споразумението .